1. Forstlig hugst på 55.000 hektar af Naturstyrelsens 107.0000 ha. skovareal stoppes frem mod 2020. 25.000 ha udpeges som urørt skov, og 30.000 ha som biodiversitetsskov. I den urørte skov, skal skoven i ordets forstand være urørt af forstlig hugst. I biodiversitetsskoven må der kun skoves af yngre træer op til 30 år som led i naturgenopretning, og for at kompensere for en unaturlig hurtig tilgroning. Der afsættes ekstra 25 mio. årligt til naturgenopretning samt udsætning af dyr. Den ændre drift har ikke til hensigt at reducere medarbejderstaben, og der afsættes derfor 2 mio. årligt til omskoling af medarbejder, så staben klædes på til deres nye rolle som naturgenopretter og formidlere. Der må ikke ske hugst frem til de 55.000 ha skov er udpeget. Disse skal være udpeget senest 2 år efter planens vedtagelse. I samarbejde med universiteterne, udvikles der en model for udpegning og for hvordan hugst af yngre løv og nål kan håndteres til gavn for biodiversiteten i skovene, og i hvilke områder skovene skal lades helt urørt. På de resterende af statens arealer kan hugst fortsætte i sin nuværende form, dog med den ændring at hugst af bøg og eg over 100 år og andre løvtræer over 50 år samt genplantning af ikke hjemmehørende træarter stoppes helt på statens arealer, og andre offentligt ejede arealer.
2. Alle private og offentlige skove og kratbevoksede arealer som i dag ikke er omfattet af fredskovsbeskyttelsen, omfattes af en beskyttelse, med krav om at deres tilstand ikke må ændres. Hvor der i dag er løvskov eller krat, må der ikke afdrives og plantes ikke hjemmehørende sorter. Juletræer, pyntegrønt, samt energiplantager er ikke omfatte af beskyttelsen. For at det bliver muligt for myndighederne at sikre særligt værdifulde biotoper, afsættes der 25 mio. til årlig kompensation, hvor lodsejere lider et tab som følge af at hugst helt skal ophøre. Kommunerne og Naturstyrelsen forpligtes via lovgivning til aktivt at eftersøge og indberette artsrige lokaliteter til et centralt register, med faglig bistand af universiteterne. Der afsættes 5 mio. årligt i fem år, hvorefter behovet revurderes. Ejerforhold ændres ikke.
3. Der afsættes 175 mio. årligt til private skovejere, som frivilligt ønsker at få tinglyst fredskovarealer som naturskov, hvor der kun må finde fældning af træer sted, hvis det fremmer skovenes biodiversitet. (herefter kaldet privat naturskov) Der gives et engangsbeløb pr. hektar ved indgåelse af aftalen. Beløbet er skattefrit. Så vidt som muligt, ændres der ikke på ejerforhold, med mindre det har væsentlig betydning for at sikre biodiversiteten. Beløb i størrelsen 25.000 - 30.000 pr. hektar vil være i tråd med nuværende ordning om urørt skov. Der udarbejdes vilkår for, hvilken type træer der må fældes og hvordan der naturgenoprettes.  
     
   Det vil årligt kunne sikre ca. 3000 - 5000 ha. skov beskyttelse. Der udstedes certifikat til lodsejeren.
4. Der afsættes 200 mio. årligt til permanent udtagning af landbrugsjord og skov, hvor lodsejeren lider et tab, som følge af myndighedskrav om udtagning som ligger udover den almindelige miljøregulering. Det kan eksempelvis være op til §3 og skov med truede eller sjældne arter. Erstatningen er sat til ca. 100.000 kr. pr. ha, men kan være højere og lavere.  
     
   Det vil årligt række til ca. 1500 - 2000 ha.
5. Der afsættes 200 mio. til frivillig permanent udtagning. Udtagningen fordeles ligeligt på våde og tørre jorde, men altid baseret på en faglig vurdering af udtagningens betydningen for truede arter. Områder med sjældne arter, vil altså stå først for i en prioritering af midlerne. Ejerforhold ændres ikke. Såfremt lodsejeren ønsker det, bør Jordfordeling benyttes. Beløbet pr. hektar sættes på baggrund af aktuelle jordpriser, og udfra begrænsningens omfang. En erstatning på 25.000 - 100.000 kr. pr. ha vurderes at være tilstrækkelig.  
     
   Det vil årligt række til ca. 2000 - 5000 ha.
6. Der tilføres 300 mio. årligt til den Danske Naturfond. Fondens primære opgave bør være, at træder til hvor lovgivningen og anden naturbeskyttende finansiering ikke er tilstrækkelig til at sikre naturen beskyttelse. Opkøb af landbrugsjord og skov, ud fra at fremme biodiversiteten, skabe sammenhæng og styrke arealernes biologiske funktionalitet. Erstaningsbeløb ikke fastsat.  
     
   Det vil årligt kunne sikre ca. 2000 - 5000 ha. skov og lysåben natur genopretning og beskyttelse.
7. Der afsættes 50 mio. årligt til etablering af store hegnede områder, med henblik på udsætning af store græsserer, eksempelvis europæisk bison og robuste hesteracer. 2 mio. øremærkes til en årlig monitering af arealernes naturudvikling.   
     
   Det er ikke muligt at sætte areal på.
8. §3 arealer og urørt skov fritages for beskatning. Anslået 200 mio.
9. Der afsættes 7 mio. til en årlig afrapportering af naturens tilstand, og hvordan naturskatten er brugt. Aarhus og Københavns universitet fortager afrapporteringerne i samarbejde. Der etableres en hjemmeside hvor afrapporteringen er tilgængelig, evt. også til annoncering af afrapporteringen i landsdækkende medier, så det er tydeligt, hvad skatteyderne har fået for pengene.
10. Der afsættes 20 mio. til markedsføring af Danmarks natur overfor udenlandske turister.  
      
    Beløben skal tages med forbehold, og er primært tænkt som en inspiration til hvordan insatsen kan fordeles.